מכון פרנסיס קריק

מכון פרנסיס קריק (באנגלית: Francis Crick Institute, מוכר גם בשם The Crick) הוא מכון מחקר בתחום הביולוגיה ורפואה השוכן ברובע קמדן שבלונדון. המכון הוא מוסד עצמאי ללא כוונת רווח, הוא מהגדולים מסוגו באירופה, ומתמקד במחקר בסיסי במדעי החיים ובקידום הבנת המנגנונים הביולוגיים של בריאות ומחלות, ובהם סרטן, מחלות זיהומיות, מחלות ניווניות של מערכת העצבים, אימונולוגיה, ביולוגיה של התא וגנטיקה. היסטוריה המכון נוסד כשותפות בין שש מהארגונים המובילים בתחום המחקר הביו-רפואי בבריטניה: מועצת המחקר הרפואי (Medical Research Counci), קרן Wellcome‏, ארגון חקר הסרטן בבריטניה (Cancer Research UK), יוניברסיטי קולג' לונדון (UCL), אימפריאל קולג' לונדון וקינגס קולג' לונדון. הוא מיזג לתוכו שני מכוני מחקר ותיקים: המכון הלאומי למחקר רפואי (National Institute for Medical Research) ומכון המחקר של לונדון לחקר הסרטן. היוזמה להקמת המכון הושקה בשנת 2007 בעקבות המלצת סר דייוויד קוקסי, שהתבקש לכתוב דו"ח בנושא מימון מחקר בריאות בבריטניה. הדו"ח של קוקסי המליץ על יצירת מרכז מחקר בין-מוסדי בעל יכולת לבצע מחקר בסיסי בקנה מידה רחב ובשיתוף פעולה הדוק עם אוניברסיטאות ובתי חולים. בתחילת הדרך נקרא הפרויקט המרכז הבריטי למחקר רפואי וחדשנות (UKCMRI). בשנת 2011 הוחלט לשנות את שמו למכון פרנסיס קריק, על שמו של פרנסיס קריק, ממגלי מבנה ה-DNA וחתן פרס נובל לפיזיולוגיה או לרפואה. בניין המכון נחנך רשמית בנובמבר 2016 על ידי המלכה אליזבת השנייה, והחל לפעול באופן מלא ב-2017. המנהל הראשון של המכון היה חתן פרס נובל לפיזיולוגיה או לרפואה פול נרס. בשנת 2025 מונתה אדית הרד למנכ"לית. מבנה וארגון המכון מעסיק מדענים, רופאים-חוקרים, סטודנטים, מהנדסים ואנשי תשתיות מחקר. אחד ממאפייניו המרכזיים של המכון הוא מודל העבודה הרב-תחומי, המעודד שיתוף פעולה בין חוקרים מתחומי הביולוגיה, הכימיה, הפיזיקה, המתמטיקה, מדעי המחשב והרפואה הקלינית. פועלות בו יותר מ-100 קבוצות מחקר עצמאיות בתחומים: גנומיקה ביולוגיה מבנית מיקרוסקופיה ביואינפורמטיקה הדמיה רפואית ביולוגיה מולקולרית אימונולוגיה סרטן מחלות זיהומיות מדעי המוח התפתחות עוברית ביולוגיה של מערכות קישורים חיצוניים אתר המכון הערות שוליים